Brita Bungum

Brita Bungum (født 3. juli 1965 i Bergen), er en norsk sosiolog bosatt i Trondheim, der hun er professor ved Institutt for sosiologi og statsvitenskap (ISS), Norges teknisk-naturvitenskapelige universitet (NTNU) i Trondheim. Hennes spesialfelt er sosiologiske sammenhenger mellom arbeid og familieliv.Bungums dr.avhandling, sammendrag på engelsk, s. 4 Hun har blant annet forsket på kontantstøtte og deltidsarbeid, emner som ofte fører til omtale i media. I 2013 var det for eksempel mye medieomtale av SINTEF-rapporten Holdninger til fravær og nærvær i skole og arbeidsliv, der Bungum var medforfatter.PDF-utgave av undersøkelsen om norske elevers holdninger til fravær99 treff ved søk i databasen Atekst for 2013

Bungum har sin utdanning fra NTNU og det tidligere Universitetet i Trondheim (nå integrert i NTNU). I 1994 ble hun cand.polit. med en hovedoppgave i sosiologi: Effektivisering av omsorg : kjønnsperspektiv på omstilling av offentlig omsorgsarbeid, og i 2008 fikk hun sin ph.d.-grad ved  NTNU, med avhandlingen Barndommens tid og foreldres arbeidsliv : en sosiologisk studie av barns og yrkesaktive mødres og fedres perspektiver på arbeids- og familieliv.Doktoravhandlingen i fulltekst 

Hun var forsker ved SINTEFs Institutt for industriell miljøforskning (IFIM) fra 1995 til instituttet ble nedlagt i 2006, men hadde permisjon fra 2003. I stipendperioden, 2003–2007, var hun ansatt som stipendiat ved ISS for å fullføre doktorgraden. I løpet av denne tiden var hun en tremåneders periode gjesteforsker ved Deakin University i Melbourne.Fra forordet i Bungums dr.avhandling

Etter avsluttet stipendperiode i 2007 ble hun igjen ansatt ved SINTEF, som seniorforsker ved Gruppe for skole- og utdanningsforskning, under SINTEF Teknologi og samfunn. 

I 2011 ble hun ansatt som forsker ved Program for lærerutdanning, NTNU. Der var hun frem til 2014, da hun ble ansatt i et vikariat som førsteamanuensis i sosiologi ved Institutt for sosiologi og statsvtenskap (ISS) NTNU. Fra 2016 ble denne stillingen fast.Oversikt over ansatte ved ISS pr. august 2016 og hun ble professor i sosiologi ved ISS NTNU i 2024.  
 Bibliografi 

I tillegg til å ha skrevet forskningsrapporter og -artikler, har Bungum vært medredaktør for to norske antologier innenfor sitt fagområde: 




 Referanser 

 Kilder 
 Bungums profilside, NTNU
 Forordet i Bungums doktoravhandling

 Eksterne lenker 
 Bungum, Brita (21. mars 2016) Kontantstøtte gir ikke likestilling. Kronikk på forskning.no, der Bungum viser at kontantstøtte ikke gir likestilling.

Kategori:Førsteamanuenser ved NTNU
Kategori:Norske sosiologer